b'\n_START_ARTICLE_\nAkaan lukio\n_START_PARAGRAPH_\nAkaan lukio on lukio Akaan kaupungissa. Lukio syntyi vuonna 2010, kun Toijalan Yhteiskoulun lukio ja Viialan lukio yhdistyiv\xc3\xa4t hallinnollisesti. Lukuvuodesta 2013\xe2\x80\x932014 alkaen toimipisteet ovat olleet my\xc3\xb6s konkreettisesti yhdess\xc3\xa4 Toijalan yhteiskoulun tiloissa. Lukion opiskelijam\xc3\xa4\xc3\xa4r\xc3\xa4 on kasvussa ja lukio on sijoittunut erinomaisesti sek\xc3\xa4 HS:n kev\xc3\xa4\xc3\xa4n 2012 yo-tulosten vertailussa ett\xc3\xa4 STT:n syksyn 2012 vertailussa. Siin\xc3\xa4 Akaan lukio oli paras pirkanmaalainen lukio. Lukiossa on tarjolla runsaasti koulukohtaisia erikoiskursseja, kansainv\xc3\xa4list\xc3\xa4 toimintaa ja uudet oppimisymp\xc3\xa4rist\xc3\xb6t on otettu k\xc3\xa4ytt\xc3\xb6\xc3\xb6n. Akaan lukion yhteydess\xc3\xa4 toimii my\xc3\xb6s aikuislinja. Opiskelijoita on 222 lukuvuonna 2013\xe2\x80\x932014.'